Laylat al-Qadr

Insyd Islamic belief, de **Laylat al-Qadr** (insyd Arabic: لیلة القدر) anaa **Night of Power** be de night wen Muslims believe na dem first send down de Quran from heaven to de world, wey na sanso be wen dem reveal de Quran ein first verses to de Islamic prophet Muhammad by de angel Gabriel.

Insyd de Quran, dem dey say dis night be better dan 1,000 months (approximate 83.3 years). According to de various hadiths, ein exact date be uncertain, buh na ebe one of de odd-numbered nights of de last ten days of Ramadan, de ninth month of de Islamic calendar. Since dat time, Muslims regard de last ten nights of Ramadan as e be especially blessed. Muslims dey believe de Night dey san cam every year, plus blessings den mercy of God in abundance. Dem name de surah al-Qadr after dis Night, den de chapter ein purpose be make e describe de greatness of de occasion.

## Naming
*Qadr* (قدر) insyd Arabic, dey mean de measure den limit anaa value of sam thing anaa destiny. Na dem offer sam reasons for ein naming:

* Na dem say dem dey call am “al-Qadr” secof dem dey determine de annual destiny of every person by God.
* Sam say if one stay awake for dis night insyd prayer, dey read de Quran, anaa dey repent, one go reach a higher state.
* Na sam say dem dey bell am “al-Qadr” secof ebe a grand den highly valued night.
Oda names give dis Night dey include *Laylat al-'Azama* (Arabic: ليلة العظمة, “Night of de Greatness”) den *Laylat ash-Sharaf* (Arabic: ليلة الشرف; lit. 'Night of de Honour').

## Revelation to Prophet Muhammad
Sam Islamic experts dey believe dat na dem reveal de Quran to Muhammad twice: 
*De “immediate revelation”, for de Cave of Hira for de first *Laylat al-Qadr* insyd 610 CE;
*De “gradual revelation” of Makkan den Medinan *surat* over de succeeding 23 years.

De Quran dey use de word *anzal* () wich dey justify “immediate revelation”, according to Allamah Tabatabai. Sam odas dey believe dat de revelation of Quran occurr insyd two different phases, plus de first be ein entire revelation for *Laylat al-Qadr* to de Angel Gabriel (*Jibril* insyd Arabic) insyd de lowest heaven, den de subsequent verse-by-verse revelation to Muhammad from Gabriel. De first *surah* dem reveal be de first seven *āyat* (verses) of Sūrat al-ʿAlaq ( ).

Muhammad go usually practice spiritual retreat (*Iʿtikāf*) during de last ten days of Ramadan, wey dey await de Night of Power, fasting den praying thru out de night, den dey abstain from sexual relations. Na he urge ein followers make dem do de same as one hadith dey note: *"Whoever stands [in prayer] during the Night of Power out of belief and seeking reward, his previous sins are forgiven."* (Sahih al-Bukhari 1901)

## Date
Dem no mention de specific date of *Laylat al-Qadr* insyd de Quran. Na Muhammad say God tell am de exact date insyd a dream, buh as na he go make he flow ein companions about am, he see two people wey dey fight wey God make am forget de date.   

According to de Islamic calendar, an Islamic day dey begin for *Maghrib* prayer (sunset). De Night of Power thus dey span *Maghrib* to *Fajr* prayer de following dawn. 

### Sunni Islam
Sunni Muslims dey believe *Laylat al-Qadr* be most likely one of de odd-numbered nights among de last ten of Ramadan (i.e., de 21st, 23rd, 25th, 27th, anaa 29th). Sam scholars dey opine de odd-numbered night falling for a Friday be de year ein *Laylat al-Qadr*.

### Shi’a Islam

Shi’a Muslims similarly dey believe *Laylat al-Qadr* be one of de last ten odd-numbered nights insyd Ramadan, plus de 19th, 21st, den especially de 23rd be most important. De date of 19 Ramadan be de anniversary of Imam ʿAlī ein assassination while praying insyd de mihrab of de Great Mosque of Kufa, wey dey lead to ein death on 21 Ramadan.

Shi’a dey say ʿAlī (wey sanso be de fourth Rashidun Caliph to Sunnis) get special insight den intimacy plus God for dis night. Imam Sadiq be quoted as saying insyd Tafsir "al-Burhan" (vol. 4, p.&nbsp;487):

*Once Imam Ali was reciting Surat al-Qadr and his sons, Imam Hasan (a) and Imam Husayn (a) were near him. Imam Husayn (a) asked his father: "Father, how come we feel a different sensation when you recite this surah?" Imam Ali(a) replied, "O son of the Prophet and my son! I know things from this chapter that you are not aware of now. When this surah was sent down to the Prophet he asked me to go to him. When I went to him he recited this surah, then he put his hand on my right shoulder and said: O my brother and my successor! O the leader of my nation after me! O tireless fighter with my enemies! This surah is yours after me, and is for your two sons after you. Gabriel who is my brother among the angels informs me of the events of one year of my nation at the night of Qadr. And after me he will give this information to you. This surah will always have a shining light in your heart and in the heart of your successors until the rising of the dawn of the day of reappearance of Qa'im [the one who rises, a title for the Islamic Messiah, Mahdi].*"

Na Ibn Abbas meanwhile be aware of both de date den day of de week. Hence, Shi’as generally conclude e dey fall on de 23 Ramadan.

According to oda hadiths, dem dey wrep destinies for de night of 19 Ramadan, finalize de night of 21 Ramadan, den ultimately confirm de night of 23 Ramadan.

Two oda possible dates for *Laylat-al-Qadr* be 27 Ramadan den 15 Sha'ban.

## References


## External links

* Lailatul Qadr: Night of Power 
* Laylatul Qadr: The Night of Power in Islam 
* Surah Qadr